
ΑΠΟΦΑΣΕΙΣ 

Αριθ. 3525.2.1.2002 (1) 


"Κύρωση Συλλογικής Σύμβασης Εργασίας Πλοιάρχων Φορτη¬ 
γών Πλοίων από 4.500 Τ.Ω.\Λ/. και άνω". 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξειςτων άρθρων 1 παράγραφος 1 καιδτουΑ.Ν. 
3276/44 "περί Συλλογικών Συμβάσεων εν τη ναυτική εργα¬ 
σία" όπως έχει τροποποιηθεί και ισχύει σήμερα. 

2. Το αριθμ. 46-29/07-03-2002 κοινό έγγραφο της Ένωσης 
Ελλήνων Εφοπλιστών και της Πανελλήνιας Ένωσης Πλοιάρ¬ 
χων Εμπορικού Ναυτικού πάσηςτάξεως, με το οποίο υποβλή¬ 
θηκε για κύρωση η από 06-03-2002 Συλλογική Σύμβαση Εργα¬ 
σίας Πλοιάρχων Φορτηγών πλοίων από 4.500 Τ.ϋ.νν. και άνω. 


3. Το γεγονός ότι από τις διατάξεις της Απόφασης αυτής 
δεν προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Την κύρωση της Συλλογικής Σύμβασης Εργασίας Πλοιάρ¬ 
χων Φορτηγών πλοίων από 4.500 Τ.ϋ.\Α/. και άνω, το κείμενο της 
οποίας υπογράφηκε την 6.3.2002 από τους νομίμους εκπρο¬ 
σώπους της Ένωσης Ελλήνων Εφοπλιστών και της Πανελλή¬ 
νιας Ένωσης Πλοιάρχων Εμπορικού Ναυτικού πάσηςτάξεως, 
εκτός από την παράγραφο 1 του άρθρου 6 (Προέλευση Ναυ- 
τολογουμένων), η οποία αντίκειται στην κείμενη νομοθεσία και 
την παράγραφο 2 του άρθρου 7 (Εισφορές Κ.Ε.Α.Ν.), το αντι¬ 
κείμενο της οποίας ρυθμίζεται από το άρθρο 4 του Ν. 1482/84. 

2. Η ισχύς της Συλλογικής Σύμβασης η οποία κυρώνεται με 
την Απόφαση αυτή αρχίζει την 1.1.2002 και λήγει την 
31.12.2002. 

3. Η παρούσα με το κείμενο της κυρούμενης Συλλογικής Σύμ¬ 
βασης να δημοσιευθούν στην Εφημερίδα της Κυβέρνησης. 

Πειραιάς, 15 Μαρτίου 2002 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 


ΣΥΛΛΟΓΙΚΗ ΣΥΜΒΑΣΗ ΠΛΟΙΑΡΧΩΝ ΦΟΡΤΗΓΩΝ 
ΠΛΟΙΩΝ ΑΠΟ 4.500 ΈΩΛΑ/. ΚΑΙ ΑΝΩ 

Οι υπογεγραμμένοι αφ’ ενός Γιάννης Κ. Λύρας Πρόεδρος 
της Επαγγελματικής Οργάνωσης με την επωνυμία "ΕΝΩΣΙΣ 
ΕΛΛΗΝΩΝ ΕΦΟΠΛΙΣΤΩΝ", νόμιμα αναγνωρισμένης που 
εδρεύει στον Πειραιά, έχοντας ειδικά εξουσιοδοτηθεί προς 
τούτο και αφ’ ετέρου Ευάγγελος Κούζιλος Πρόεδρος της 
Επαγγελματικής Ο ργάνωσης με την επωνυ μία "Π ΑΝ ΕΛΛΗ Ν ΙΑ 
ΕΝΩΣΗ ΠΛΟΙΑΡΧΩΝ ΕΜΠΟΡΙΚΟΥ ΝΑΥΤΙΚΟΥ ΠΑΣΗΣ ΤΑΞΕ- 
ΩΣ", που εδρεύει στον Πειραιά, έχοντας ειδικά εξουσιοδοτη¬ 
θεί προς τούτο αποφασίσαμε την υπογραφή της παρούσας 
Συλλογικής Σύμβασης με την οποία ορίζεται ο μισθός, οι ειδι¬ 
κές αμοιβές και οι υπόλοιποι όροι εργασίας των Πλοιάρχων 
των Φορτηγών πλοίων πάνω από 4.5001.ά.νν. και υπογράφου¬ 
με κοινή συμφωνία, που έχει ως ακολούθως: 

ΑΡΘΡΟ 1 
ΒΑΣΙΚΟΣ ΜΙΣΘΟΣ 

Ο μηνιαίος βασικός μισθός του Πλοιάρχου ορίζεται σε ευρώ 
(1.932,13) χίλια εννιακόσια τριάντα δύο και δέκα τρία εκατοστά. 

ΑΡΘΡΟ 2 

ΠΡΟΣΘΕΤΕΣ ΑΜΟΙΒΕΣ 

1. Επίδομα Κυριακών 

Για όλες τις Κυ ριακές που το πλοίο ταξιδεύει ή παραμένει σε 

λιμάνι καταβάλλεται στον Πλοίαρχο επίδομα που φθάνει σε 
ποσοστό είκοσι δύο τοις εκατό (22%) του μισθού που καθορί¬ 
ζεται στο άρθρο 1 αυτής της σύμβασης. Εάν η σύμβαση 
ναυτολογήσεως του Πλοιάρχου λυθεί για οποιονδήποτε λόγο 
πριν περάσουν όλες οι Κυριακές που αναλογούν στο μήνα της 
απολύσεως, τότε το επίδομα των είκοσι δύο τοις εκατό (22%) 
διαιρείται με τον αριθμό όλων των Κυριακών του μήνα και κα¬ 
ταβάλλεται στον Πλοίαρχο το πηλίκο που προκύπτει από την 
διαίρεση, πολλαπλασιασμένο με τον αριθμό των Κυριακών 
(σε λιμάνι και σε ταξίδι) κατά τις οποίες ο Πλοίαρχος που 
απολύεται προσέφερε τις υπηρεσίες του. 

2. Αμοιβή Εργασίας Σαββάτου 

Στον Πλοίαρχο καταβάλλεται πρόσθετη αμοιβή από 4,33 
ημέρες το μήνα για την πρόσθετη εργασία του κατά τα Σάβ¬ 
βατα, το δε ημερομίσθιο για την περίπτωση αυτή ορίζεται 
στο 1/25 του βασικού μισθού, ευρώ (334,67) τριακόσια τριά¬ 
ντα τέσσερα και εξήντα επτά εκατοστά. 

3. Αμοιβή Αργιών 

Στον Πλοίαρχο καταβάλλεται αμοιβή κάθε μήνα ίση με ένα 
ημερομίσθιο για τις αργίες, τόσο κατά τη διάρκεια που το 
πλοίο ταξιδεύει όσο και κατά τη διάρκεια παραμονήςτου στο 
λιμάνι. Για την περίπτωση αυτή το ημερομίσθιο ορίζεται στο 
1/25 του βασικού μισθού της Συμβάσεως αυτής ήτοι ευρώ 
(77,29) εβδομήντα επτά και είκοσι εννέα εκατοστά. 

4. Εξοδα Παραστάσεως 

Στον Πλοίαρχο καταβάλλονται ευρώ (121,87) εκατό είκοσι 
ένα και ογδόντα επτά εκατοστά το μήνα για έξοδα παρα¬ 
στάσεως. 

5. Εξοδα Λιμανιού 

Στον Πλοίαρχο καταβάλλονται ευρώ (15,17) δέκα πέντε 
και δέκα επτά εκατοστά, την ημέρα, για όλη τη διάρκεια πα¬ 
ραμονής του πλοίου στο λιμάνι, για την κάλυψη λόγω του 
αξιώματος του ατομικών δαπανών εκτός από άλλα τυχόν 
έξοδα που προκύπτουν για την εξυπηρέτηση του πλοίου. 

6. Επίδομα Δεξαμενοπλοίου 

Ειδικά προκειμένου για Πλοίαρχο, ο οποίος διοικεί πετρε¬ 
λαιοφόρο πλοίο που μεταφέρει εύφλεκτες υγρές ή εκρηκτι¬ 
κές ύλες, ανεξάρτητα από την ποσότητα του φορτίου, κατα¬ 
βάλλεται επίδομα ίσο με το δέκα πέντε τοις εκατό (15%) του 
μισθού του άρθρου 1. 

Αυτό το επίδομα καταβάλλεται στους Πλοιάρχους που υπη¬ 
ρετούν σε φορτηγά πλοία (όχι δεξαμενόπλοια) εφ’ όσον αυ¬ 
τά, εκτός από άλλα φορτία, μεταφέρουν και εύφλεκτα ή εκρη¬ 
κτικά φορτία σε ποσότητα ανώτερη από ποσοστό πέντε τοις 
εκατό (5%) της χωρητικότητας του πλοίου (ϋ.\Ν.). 

7. Επίδομα Υγραεριοφόρων 

Σ’ όσους Πλοιάρχους υπηρετούν σε πλοία που μετα¬ 
φέρουν υγραέρια, καταβάλλεται κάθε μήνα επίδομα ίσο με 
το είκοσι τοις εκατό (20%) του μισθού του άρθρου 1. 

8. Επίδομα Διάπλου Μεγάλων Λιμνών, Διωρύγων Παναμά 
και Σουέζ και Ορινόκου 

Στον Πλοίαρχο καταβάλλεται ειδικό επίδομα ευρώ 
(125,17) εκατόν είκοσι πέντε και δέκα επτά εκατοστά, κατά 
τη διέλευση των Μεγάλων Λιμνών ( 0 γθ 31 Ι_3ΐ<θ5), της Διώρυ¬ 
γας του Παναμά, της Διώρυγας του Σουέζ και του Ορινόκου, 
ανάλογα με την περίπτωση. 

ΑΡΘΡΟ 3 

ΕΝΑΡΞΗ ΚΑΤΑΒΟΛΗΣ ΜΙΣΘΟΥ 

Σε περίπτωση που ο Πλοίαρχος είναι υποχρεωμένος νατα- 
ξιδεύσει για να συναντήσει το πλοίο, για το οποίο προσελή- 
φθηκε να διοικήσει, δικαιούται το μισθό του άρθρου 1 αυτής 
της συμβάσεως από την ημέρα της υπογραφής της συμ¬ 
φωνίας της προσλήψεώς του. Τα επιδόματα όμως, που ανα- 
φέρονται στο άρθρο 2 αυτής της συμβάσεως, αρχίζουν να 
καταβάλλονται από την ημέρα της ναυτολογήσεώς του. 


ΑΡΘΡΟ 4 

ΑΜΟΙΒΗ ΦΥΛΑΚΗΣ ΕΛΛΕΙΠΟΝΤΟΣ ΑΞΙΩΜΑΤΙΚΟΥ 

Ο Πλοίαρχος εφ’ όσον εκτελεί καθήκοντα βάρδιας αξιω¬ 
ματικού γέφυρας που δεν υπάρχει στο πλοίο, δικαιούται το 
μισθό του για όσο χρόνο εκτελεί τα καθήκοντά του μέχρι να 
ναυτολογηθεί ο αξιωματικός που λείπει. 

ΑΡΘΡΟ 5 
ΑΠΟΖΗΜΙΩΣΕΙΣ 

1. Σε κάθε περίπτωση που ο ναυτικός δικαιούται αποζη¬ 
μίωση θα δίδεται τέτοια και στον Πλοίαρχο. Σε περίπτωση 
απολύσεως του Πλοιάρχου με αίτηση του πλοιοκτήτη αυτός 
δικαιούται αποζημίωση ίση με 22,5 ημερομίσθια ενώ το 
ημερομίσθιο υπολογίζεται στο 1/30 του συνόλου των μηνιαί¬ 
ων αποδοχών του, ανεξάρτητα από το λιμάνι απολύσεώς 
του στο εξωτερικό. 

2. Αν η σύμβαση του Πλοιάρχου λυθεί με βάση τη διάταξη 
της περιπτώσεως Α’ του άρθρου 68 του Κ.Ι.Ν.Δ. αυτός, 
άσχετα από άλλες αποζημιώσεις που δικαιούται σύμφωνα 
με τη νομοθεσία που ισχύει, παίρνει και πρόσθετη αποζη¬ 
μίωση ευρώ (591,57) πεντακόσια ενενήντα ένα και πενήντα 
επτά εκατοστά. 

3. Στον Πλοίαρχο καταβάλλεται αποζημίωση σύμφωνα με 
τις σχετικές διατάξεις του Κ.Ι.Ν.Δ., όπως και στους 
υπόλοιπους ναυτικούς, σε περίπτωση πωλήσεως του 
πλοίου, αλλαγής σημαίας, παροπλισμού του πλοίου, κατα- 
σχέσεως του πλοίου και πωλήσεως του πλοίου για διάλυση. 

ΑΡΘΡΟ 6 

ΠΡΟΕΛΕΥΣΗ - ΝΑΥΤΟΛΟΓΗΣΗ - ΜΕΤΑΦΟΡΑ 
ΝΑΥΤΟΛΟΓΟΥΜΕΝΩΝ 

1. Προέλευση Ναυτολογουμένων 

Οι Πλοίαρχοιτων πλοίων, τους οποίους αφορά αυτή η Συλ¬ 
λογική Σύμβαση, προσλαμβάνονται από τα τακτικά μέλητης 
Πανελλήνιας Ενώσεως Πλοιάρχων Εμπορικού Ναυτικού πό¬ 
σης τάξεως κατ’ απόλυτη εκλογή του Πλοιοκτήτη. 

2. Διάρκεια Ναυτολογήσεως 

Η διάρκεια ναυτολογήσεως καθορίζεται σε έξη (6) μήνες 
γι’ αυτούς που υπηρετούν σε δεξαμενόπλοια και σε επτά (7) 
μήνες γι’ αυτούς που υπηρετούν σε πλοία ξηρού φορτίου, 
ανεξάρτητα από την περιοχή. 

3. Θέση και Εξοδα ταξιδιού 

Κατά την αναχώρηση, όπως και κατά την επιστροφή του 
στην πατρίδα, ο Πλοίαρχος δικαιούται εισιτήριο Α’ θέσεως 
πλοίου και σιδηροδρόμου και τουριστικής θέσεως στο 
αεροπλάνο, καθώς επίσης έξοδα μεταφοράς και ασφαλίσε- 
ως των αποσκευών του, έξοδα τροφής και ύπνου σε 
ξενοδοχείο. Επίσης δικαιούται μισθό μέχρι την ημερομηνία 
επιστροφής του στον Πειραιά. Κατά τη μετάβαση και επι¬ 
στροφή του ο Πλοίαρχος δικαιούται εκτός απο τα 40 κιλά 
αποσκευών και άλλα 20 κιλά λόγω της μεταφοράς από αυ¬ 
τόν εγγράφων, φακέλλων, ναυτικών οργάνων κ.λ.π. 

4. Προστασία σε Περίπτωση Ατυχήματος 

Αν ο πλοίαρχος, πηγαίνοντας να συναντήσει το πλοίο για 
να αναλάβειτη διοίκησή του, υποστεί ατύχημα έχει την ίδια 
προστασία όπως και κατά την υπηρεσία του στο πλοίο. 

ΑΡΘΡΟ 7 
ΕΙΣΦΟΡΕΣ 

1. Εισφορές Ε.Λ.Ο.Ε.Ν. 

Οι πλοιοκτήτες τους οποίους αφορά αυτή η Συλλογική Σύμ¬ 
βαση καταβάλλουν ποσοστό δύο τοις εκατό (2%), το οποίο δεν 
μπορεί να αυξηθεί περισσότερο, σύμφωνα με το άρθρο 25 του 
Ν. 1085/80 και εισπράττεται από το ΝΑΤ με σκοπό τη χορήγη¬ 
ση οικογενειακού επιδόματος στους Πλοιάρχους. 

Αυτό το ποσοστό μαζί με το ποσοστό ένα τοις εκατό (1 %) 
συμμετοχής του Πλοιάρχου υπολογίζεται πάνω στις 
αποδοχές των ναυτικών που υπόκεινται σε εισφορά υπέρ 
του ΝΑΤ. 

2. Εισφορές Κ.Ε.Α.Ν. 

Οι πλοιοκτήτες τους οποίους αφορά αυτή η Συλλογική 
Σύμβαση καταβάλλουν ποσοστό 2%, το οποίο δεν μπορεί να 
αυξηθεί περισσότερο, σύμφωνα με το άρθρο 28 του Ν. 
1220/81 και εισπράττεται από το ΝΑΤ με σκοπό τη χορήγη¬ 
ση στους Ελληνες Πλοιάρχους επικουρικής ασφαλίσεως. 

Αυτό το ποσοστό μαζί με το ποσοστό δύο τοις εκατό (2%) 
συμμετοχής του Πλοιάρχου υπολογίζεται πάνω στις απο¬ 
δοχές των ναυτικών που υπόκεινται σε εισφορά υπέρ του ΝΑΤ. 

3. Εισφορές Εστίας Ναυτικών 

Το ποσό της εισφοράς του Πλοιάρχου για την ΕΣΤΙΑ 
ΝΑΥΤΙΚΩΝ ορίζεται σε ευρώ (6.76) έξι και εβδομήντα έξι 
εκατοστά, του δε πλοιοκτήτη ορίζεται σε ευρώ (3.48) τρία 
και σαράντα οκτώ εκατοστά. 

ΑΡΘΡΟ 8 

ΜΙΣΘΟΙ ΑΣΘΕΝΕΙΑΣ - ΘΕΣΗ ΝΟΣΗΛΕΙΑΣ 

1. Μισθοί Ασθένειας 

Ο μισθός ασθένειας του Πλοιάρχου που νοσηλεύεται 
εκτός του πλοίου, σε νοσοκομείο ή εκτός νοσοκομείου, ορί¬ 
ζεται ίσος με τον βασικό μισθό του άρθρου 1. Στον ανωτέρω 
μισθό ασθένειας περιλαμβάνεται και το αντίτιμο τροφής. 
Στο ίδιο ποσό ανέρχεται ο μισθός ασθένειας και στην περί¬ 
πτωση ατυχήματος. 

2. Θέση Νοσηλείας 

Ο Πλοίαρχος έχει δικαίωμα νοσηλειών Α’ θέσεως σε κλινι¬ 
κή ή νοσοκομείο. 

ΑΡΘΡΟ 9 
ΑΔΕΙΑ 

1. Ο Πλοίαρχος δικαιούται άδεια που υπολογίζεται σε 8 
ημέρες για κάθε μήνα υπηρεσίας του, για δε τις επιπλέον 
ημέρες με αντίστοιχο κλάσμα της παραπάνω μηνιαίας άδει¬ 
ας. Στον υπολογισμό της άδειας περιλαμβάνεται και το 
επίδομα είκοσι δύο τοις εκατό (22%) των Κυριακών καθώς 
και το δέκα πέντε τοις εκατό (15%) επίδομα δεξαμενοπλοίου 
για τους Πλοιάρχους που υπηρετούν σ’ αυτά. Το ημερομί¬ 
σθιο καθορίζεται ίσο με το 1/22 του βασικού μισθού προσαυ¬ 
ξημένου με τα παραπάνω επιδόματα. 

2. Κατά τις ημέρες της άδειας του ο Πλοίαρχος δικαιούται το 
μισθό που αναλογεί σ’ αυτές όπως αυτός ορίζεται στο άρθρο 1 
αυτής της Συμβάσεως, προσαυξημένο με τα επιδόματα που 
αναφέρονται στην παράγραφο 1 αυτού του άρθρου και με αντί¬ 
τιμο τροφής ευρώ (7.77) επτά και εβδομήντα επτά εκατοστά. 

3. Σε περίπτωση που οι ανάγκες του πλοίου δεν επι¬ 
τρέπουν τη χορήγηση αυτής της αδείας, με την εκλογή του 
Πλοιάρχου είτε αναβάλλεται η χορήγησή της για τον κατάλ¬ 
ληλο χρόνο είτε θεωρείται ότι δόθηκε ενώ σ’ αυτή την περί¬ 
πτωση καταβάλλεται ο μισθός που αναλογεί χωρίς το αντί¬ 
τιμο της τροφής αφού ο Πλοίαρχος παραμένει και διατρέ- 
φεται στο πλοίο. 

4. Ο χρόνος υπηρεσίας που πέρασε από τη ναυτολόγηση 
μέχρι την έναρξη της ισχύος αυτής της Συλλογικής Συμβά¬ 
σεως υπολογίζεται για την εφαρμογή της. 

ΑΡΘΡΟ 10 
ΕΠΙΛΥΣΗ ΔΙΑΦΟΡΩΝ 

Κάθε διαφορά που προκύπτει σχετικά με την εφαρμογή και 
ερμηνεία των όρων αυτής της Συλλογικής Συμβάσεως λύνε¬ 
ται με διαιτησία σύμφωνα με όσα καθορίζονται στο ΙΖ’ Κεφά¬ 


λαιο της Συλλογικής Συμβάσεως της 7ης Δεκεμβρίου 1956 
που συμφωνήθηκε ανάμεσα στην ΕΝΩΣΙΝ ΕΛΛΗΝΩΝ ΕΦΟ¬ 
ΠΛΙΣΤΩΝ και την ΠΑΝΕΛΛΗΝΙΑ ΝΑΥΤΙΚΗ ΟΜΟΣΠΟΝΔΙΑ. 

ΑΡΘΡΟ 11 

ΕΡΜΗΝΕΥΤΙΚΗ ΔΗΛΩΣΗ 

Διευκρινίζεται ότι το ναυτικό επάγγελμα αναγνωρίζεται από 
τα συμβαλλόμενα μέρη ως ιδιόμορφο, βαρύ και ανθυγιεινό και 
συμφωνείται ότι θα καταβληθεί κοινή προσπάθεια προς την 
πολιτεία, μέσα από τη νομοθεσία του Ν.Α.Τ., για την προστα¬ 
σία των υφισταμένων συνταξιοδοτικών ρυθμίσεων. 

Ο χαρακτηρισμός του ναυτικού επαγγέλματος ως βαρέος 
και ανθυγιεινού δεν μπορεί να δημιουργήσει οποιαδήποτε 
οικονομική απαίτηση εκ μέρους των ναυτικών, γιατί, με τις μέ¬ 
χρι σήμερα συλλογικές συμβάσεις, έχουν ικανοποιηθεί όλες 
οι οικονομικές απαιτήσεις τους για την αιτία αυτή. 

ΑΡΘΡΟ 12 
ΤΕΛΙΚΕΣ ΔΙΑΤΑΞΕΙΣ 

1. Ως προςτα υπόλοιπα ισχύουν όλες οι διατάξεις της γενι¬ 
κής Συλλογικής Συμβάσεως των ναυτικών των ποντοπόρων 
φορτηγών πλοίων πάνω από 4.500 τόννους Ό.\Ν που ισχύει 
κάθε φορά. 

2. Κατά το διάστημα που ισχύει αυτή η Συλλογική Σύμβα¬ 
ση μπορεί να τροποποιηθεί μόνο έπειτα από κοινή έγγραφη 
συμφωνία των μερών που την υπέγραψαν. 

ΑΡΘΡΟ 13 
ΙΣΧΥΣ ΣΥΜΒΑΣΕΩΣ 


Η ισχύς αυτής της Συλλογικής Συμβάσεως αρχίζει από 
1.1.2002 και λήγει την 31.12.2002. 

Αυτή η Συλλογική Σύμβαση υπογράφηκε την 6η Μαρτίου 
2002 σε τρία αντίτυπα από τα οποία κάθε μέρος από αυτά 
που συμφώνησαν πήρε από ένα, ενώ το τρίτο θα κατατεθεί 
στην αρμόδια υπηρεσία του Υπουργείου Εμπορικής Ναυτι¬ 
λίας, και υπογράφεται όπως ακολουθεί: 


Γιατην'Ενωσιν 
Ελλήνων Εφοπλιστών 
Ο Πρόεδρος 
ΓΙΑΝΝΗΣ Κ. ΛΥΡΑΣ 


Για την Πανελλήνια 
Ένωσιν Πλοιάρχων Εμπορικού 
Ναυτικού πάσηςτάξεως 
Ο Πρόεδρος 
ΕΥΑΓΓΕΛΟΣ ΚΟΥΖΙΛΟΣ 
—♦- 


Αριθ. 3342/01/2002 (2) 

Τροποποίηση της Απόφασης ΥΕΝ αριθμ. 3122.1/ 55/99/22-12- 
1999 "Καθορισμός τύπου άδειας παραμονής και κυκλοφο¬ 
ρίας ιδιωτικών πλοίων αναψυχής" (ΦΕΚ Β’ 2287). 


Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

Α. Τις διατάξεις του άρθρου 29α του Ν. 1558/85 "Κυβέρνηση 
και κυβερνητικά όργανα" (ΦΕΚΑ’ 137) που προστέθηκε με το άρ¬ 
θρο 27 του Ν. 2081/92 (ΦΕΚ Α’ 154), όπως αντικαταστάθηκε από 
το άρθρο 1 παράγραφος 2α του Ν. 2469/97 (ΦΕΚ Α’ 38). 

Β. Την αριθ. 3122.1/55/99/22-12-1999 "Καθορισμός τύπου 
άδειας παραμονής και κυκλοφορίας ιδιωτικών πλοίων αναψυ¬ 
χής". (ΦΕΚ Β’2287). 

Γ. Το γεγονός ότι από τις διατάξεις της απόφασης αυτής δεν 
προκαλείται δαπάνη σε βάρος του Κρατικού Προϋπολογισμού, 
αποφασίζουμε: 

1. Αντικαθιστούμε την παράγραφο 1 της αριθ. 3122.1/ 
55/99/22-12-1999 (ΦΕΚ Β’ 2287) ως ακολούθως: 

"1. Εγκρίνουμε τον τύπο άδειας παραμονής και κυκλοφορίας 
ιδιωτικών πλοίων αναψυχής που έχει ως ακολούθως: 

ΕΛΛΗΝΙΚΗ ΔΗΜΟΚΡΑΤΙΑ Νο: 

ΗΕΙΙ.ΕΝΙΟ ΚΕΡυΒΙΚ 

ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ Αριθ. Αδειας:. 

ΜΙΝΙ5ΤΡΥ ΟΡ ΜΕΚΟΑΝΤΙΙ.Ε ΜΑΡΙΝΕ 

ΛΙΜΕΝΙΚΗ ΑΡΧΗ. ΡθΓΗΐϊΙ ΝυηιΙιβπ 

ΡΟΡΤ ΑΙΠΉΟΡΠΎ. 


ΑΔΕΙΑ ΠΑΡΑΜΟΝΗΣ ΚΑΙ ΚΥΚΛΟΦΟΡΙΑΣ ΙΔΙΩΤΙΚΟΥ ΠΛΟΙΟΥ ΑΝΑΨΥΧΗΣ 
ΡΡΙΥΑΤΕ ΡΙΕΑδυΚΕ ΟΡΑΡΤ 5ΤΑΥ ΑΝϋ 5ΑΙΙΙΝΟ ΡΕΡΜΓΤ 


Υπηρεσία που εκδίδει την άδεια:... Ιεευίπς ΑυΙίιοπΙγ: 

Όνομα Πλοίου:. Ναπιβ οί ΟγβΛ: 

Σημαία:. ΡΙ39=. 

Λιμένας και αριθμός Νηολογίου:. 


ΡΟΡΤ ΑΝΩ ΝυΜΒΕΡ ΟΡ ΡΕ6Ι5ΤΡΥ:. 

Αριθμός Μητρώου ΥΕΝ (ΑΜΥΕΝ)*.Ολικό Μήκος/Ι.Ο.Α. 

Ονοματεπώνυμο ιδιοκτήτη:. 

ΝβΓΠβοΡοννπβΓ:... 

Δ/νση κατοικίας:... 

ΗΟΙ1Ί6 300Γ655:. 

Τηλέφωνο/ΤβΙβρΗοπβ:. Ρβχ:.Ε-ιτιβΝ :. 

Ονοματεπώνυμο εκπροσώπου στην Ελλάδα:. 

Ν3ΓΠ6 Οί ΓβρΓβδβΠίβΙϊνβ ΪΠ ΟΓββΟθ:. 

Τύπος, ιπποδύναμη μηχανής/Επ 9 ϊηβ, Ιγρβ 3πό Η.Ρ.:. 

Αριθμός επιβαινόντων/ΝυπιΙ>βΓ οί ρβΓεοπε οπ ΒοβιτΙ:. 

Λιμένας μόνιμου ελλιμενισμού:. 

Ροιΐ οί ρβΓηιαηβητ δβιΤΐιίη 9 :. 

Η παρούσα ισχύει μέχρι/ναΐϊό υηΐϊΐ:. 

Ημερομηνία έναρξης μόνιμου ελλιμενισμού του πλοίου:**. 

5(3Γ(ίη9 03(θ οί 0Γ3ίϊ'5 ρβππβηβπΐ δβΓίΙιίηθ:**. 

Τόπος:.Ημερομηνία: 

ΡΙαεβ:.ϋ3ίβ:. 


Ο ΠΡΟΪΣΤΑΜΕΝΟΣ ΤΗΣ ΛΙΜΕΝΙΚΗΣ ΑΡΧΗΣ 
ΤΗβ Η3Γ00ΙΙΓ Μ35Ϊ6Γ 


Τ.Σ.Υ. 


* Συμπληρώνεται μόνο για τα υπό Ελληνική Σημαία πλοία. 

Το όβ εοπιρίβίβό οπίγ όγ 0Γ3ίΙ υπόβΓ 6 γθθΚ Ρΐ3ς. 

** Συμπληρώνεται εφόσον το χρονικό διάστημα μόνιμου ελλιμενισμού είναι 
μικρότερο του έτους. 

Το όβ οοιτιρίβίβό οπίγ ϊί όυταΐίοη οί ρβπηβηβηΐ όβΓϊήϊης ίε Ιβ85 (Γιβη οηε (01) 
γββΓ. 

2. Κατά τα λοιπά ισχύει ως έχει η (Β) σχετική. 

3. Η ισχύς της απόφασης αυτής αρχίζει δέκα (10) ημέρες απάτη δημοσίευση της στην Εφημερίδα της Κυβερνήσεως. 

4. Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 8 Μαρτίου 2002 

ΟΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 
-♦- 

Αριθ. 1235.4/11/02 (3) 

Έγκριση Κανονισμού Σχολής Λιμενοφυλάκων 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την παράγραφο 3 του άρθρου 3 του Ν.Δ. 530/70 "Περί Λι¬ 
μενοφυλάκων" (ΦΕΚ100Α/2-5-1970), όπως αυτό ισχύει. 

2. Την ανάγκη τροποποίησης - συμπλήρωσης του αριθμ. 

63/12-6-2000 Κανονισμού Σχολής Λιμενοφυλάκων. 

3. Την απόφαση ΥΕΝ 4222.1/7/97/11-8-97 (Β-724) "Μεταβί¬ 
βαση αρμοδιοτήτων και του δικαιώματος υπογραφής σε Δι¬ 
οικητικά και Οικονομικά θέματα με "εντολή Υπουργού" στο 
Γενικό Γραμματέα, τον Αρχηγό του Λιμενικού Σώματος, 


τους Υπαρχηγούς του ΑΣ, Προϊσταμένους των Κλάδων, Δι¬ 
ευθύνσεων, Τμημάτων και Υπηρεσία Προμηθειών ΑΣ του 
Υπουργείου Εμπορικής Ναυτιλίας (ΥΕΝ)". 

4. Το γεγονός ότι από τις διατάξεις της Απόφασης αυτής 
προκαλείται δαπάνη σε βάρος του προϋπολογισμού του 
ΥΕΝ οικονομικού έτους 2002 ύψους 16.189,46 ΕΙΙΒΟ η 
οποία όμως θα καλυφθεί από τις πιστώσεις του τακτικού 
προϋπολογισμού του ΥΕΝ (ΚΑΕ 41/110/0721-ΚΑΕ 
41/110/0535) που θα εγγραφούν μαζί με αυτές του έτους 
2003. 

Για τα έτη 2003 και 2004 προβλέπεται δαπάνη ύψους 
21.942,06 ΕΙΙΒΟ και 19.065,76 ΕΙΙΒΟ αντίστοιχα, η οποία 
θα καλυφθεί από την εγγραφή των πιστώσεων στους αντί- 

στοίχους ΚΑΕ του τακτικού προϋπολογισμού του ΥΕΝ, 
αποφασίζουμε: 

Εγκρίνουμε τον επισυναπτόμενο με αριθμ. 64/15-3-2002 
Κανονισμό Σχολής Λιμενοφυλάκων "Τροποποίηση - συ¬ 
μπλήρωση του με αριθμό 63/12-6-2000 Κανονισμού Σχο¬ 
λής Λιμενοφυλάκων". 

Η ισχύς του εγκρινόμενου με την παρούσα Κανονισμού 
αρχίζει από την ΜΒ’ Εκπαιδευτική σειρά Δοκίμων Λιμενο¬ 
φυλάκων. 


ΚΑΝΟΝΙΣΜΟΣ ΣΧΟΛΗΣ ΛΙΜΕΝΟΦΥΛΑΚΩΝ 
ΜΕΑΡΙΘ. 64 

Τροποποίηση - συμπλήρωση του με αριθμό 63/12-6-2000 
"Κανονισμού Σχολής Λιμενοφυλάκων" 

Άρθρο Μόνο 

Ο Κανονισμός Σχολής Λιμενοφυλάκων αριθ. 63/12-6- 
2000 τροποποιείται - συμπληρώνεται στα ακόλουθα ση¬ 
μεία: 

1. Διαγράφεται η παράγραφος 3 του άρθρου 30. 

2. Αναριθμείται η παράγραφος 4 του άρθρου 30, σε πα¬ 
ράγραφο 3. 

3. Διαγράφονται τα εδάφια 2.111.18, 3.1.7 και 3.11.6 του άρ¬ 
θρου 33. 

4. Διαγράφεται η παράγραφος 17 του άρθρου 35. 

5. Αναριθμείται η παράγραφος 18 του άρθρου 35, σε πα¬ 
ράγραφο 17. 

6. Διαγράφονται οι παράγραφοι 6 και 16 του άρθρου 36. 

7. Αναριθμούνται οι παράγραφοι 7,8,9,10,11,12,13,14 και 
15 του άρθρου 36 σε 6,7,8,9,10,11,12,13 και 14 αντίστοιχα. 

8. Διαγράφεται η παράγραφος 4 του άρθρου 37. 

9. Διαγράφεται ο Α/Α 18 στον Συγκεντρωτικό Πίνακα της 
Α'περιόδου εκπαίδευσης του ΠΑΡΑΡΤΗΜΑΤΟΣ Α'. 

10. Στο ΠΑΡΑΡΤΗΜΑ Α'και στον Συγκεντρωτικό Πίνακα 
της Α'περιόδου Εκπαίδευσης προστίθεται Α/Α VII "ΣΕΜΙΝΑ¬ 
ΡΙΑ ΕΠΙ ΘΕΜΑΤΩΝ ΣΩΣΤΙΚΩΝ ΠΥΡΟΣΒΕΣΤΙΚΩΝ ΜΕΣΩΝ - 
ΩΡΕΣ ΔΙΔΑΣΚΑΛΙΑΣ 63". 

11. Στον Συγκεντρωτικό Πίνακα της Α’ περιόδου εκπαί¬ 
δευσης του ΠΑΡΑΡΤΗΜΑΤΟΣ Α’, η σημείωση με την ένδει¬ 
ξη "Ε) ΣΣΠΜ/Α (ΒΑΣ. ΚΥΚΛΟΣ) 9" αντικαθίσταται από την έν¬ 
δειξη Έ) ΣΕΜΙΝΑΡΙΑ ΕΠΙ ΘΕΜΑΤΩΝ ΣΩΣΤΙΚΩΝ ΠΥ¬ 
ΡΟΣΒΕΣΤΙΚΩΝ ΜΕΣΩΝ 9". 

12. Διαγράφεται η παράγραφος 111.18 της Ενότητας "Α' πε¬ 
ρίοδος Σχολείου Δοκίμων Λιμενοφυλάκων, διδακτέα ύλη 
μαθημάτων και αντικείμενα εκπαίδευσης" του ΠΑΡΑΡΤΗ¬ 
ΜΑΤΟΣ Α'. 

13. Οι διατάξεις των ανωτέρω παραγράφων με Α/Α 1 έως 
και 12, ενσωματώνονται σε ενιαίο κείμενο ως εξής: "Το σύνο¬ 
λο των Δοκίμων Λιμενοφυλάκων (άνδρες και γυναίκες) πα¬ 
ρακολουθεί κατά την Α' περίοδο εκπαίδευσης για διάστημα 
63 διδακτικών ωρών, χωρίς εξετάσεις και βαθμολογία: 

α) Σεμινάρια επί θεμάτων Σωστικών και Πυροσβεστικών 
Μέσων στις εγκαταστάσεις της Σχολής Λ/Φ. Τα εν λόγω σε¬ 
μινάρια πραγματοποιούνται από Αξιωματικούς ΑΣ, του Πυ¬ 
ροσβεστικού Σώματος ή και ιδιώτες. 

β) Πρακτική επίδειξη Σωστικών και Πυροσβεστικών Μέ¬ 
σων στις εγκαταστάσεις της ΣΣΠ Μ/Α, με τα διατιθέμενα μέ¬ 
σα της και με προσωπικό της". 

14. Στον Συγκεντρωτικό Πίνακα της Β'περιόδου Σχολείου 
Δοκίμων Λιμενοφυλάκων, μαθήματα - αντικείμενα εκπαί¬ 
δευσης Δοκίμων Λ/Φ (Α) σε καθήκοντα ΜΗΧΑΝΟΔΗΓΩΝ 
ΠΑΣ, του ΠΑΡΑΡΤΗΜΑΤΟΣ Α’, στον Α/Α 7 η φράση "ΠΡΟ¬ 
ΧΩΡΗΜΕΝΑ ΣΩΣΤΙΚΑ ΣΣΠΜ/Α" αντικαθίσταται από την 
φράση "ΕΠΙΣΚΕΨΕΙΣ ΣΕ ΠΛΟΙΑ ΓΙΑ ΕΠΙΔΕΙΞΗ ΣΩΣΤΙΚΩΝ - 


ΠΥΡΟΣΒΕΣΤΙΚΩΝ ΜΕΣΩΝ ΚΑΙ ΓΥΜΝΑΣΙΩΝ", διαγράφεται 
η φράση "ΕΠΙΤΥΧΗΣ ΑΠΟΦΟΙΤΗΣΗ ΑΠΟ ΣΣΠΜ" και η ση¬ 
μείωση με την ένδειξη "Β) ΠΡΟΧΩΡ. ΣΩΣΤΙΚΑ: 5" αντικαθί¬ 
σταται από την ένδειξη "ΕΠΙΣΚΕΨΕΙΣ ΣΕ ΠΛΟΙΑ: 5". 

15. Η παράγραφος 7 της Ενότητας "Σχολείο Δοκίμων Λι¬ 
μενοφυλάκων, διδακτέα ύλη μαθημάτων Τμήματος (I) ΜΗ¬ 
ΧΑΝΟΔΗΓΩΝ ΠΑΣ" του ΠΑΡΑΡΤΗΜΑΤΟΣ Α’. 

"ΠΡΟΧΩΡΗΜΕΝΑ ΣΩΣΤΙΚΑ ΣΣΠΜ/Α: (Ώρες 35 ή 5 εργά¬ 
σιμες ημέρες)" αντικαθίσταται ως εξής: "7. ΕΠΙΣΚΕΨΕΙΣ ΣΕ 
ΠΛΟΙΑ ΓΙΑ ΕΠΙΔΕΙΞΗ ΣΩΣΤΙΚΩΝ - ΠΥΡΟΣΒΕΣΤΙΚΩΝ 
ΜΕΣΩΝ ΚΑΙ ΓΥΜΝΑΣΙΩΝ: (Ώρες 35 ή 5 εργάσιμες ημέρες). 

Οι Δόκιμοι Λ/Φ επισκέπτονται με την συνοδεία των καθη¬ 
γητών τους εμπορικά ή επιβατηγό πλοία για επίδειξη των 
σωστικών και πυροσβεστικών τους μέσων και γυμνασίων". 

16. Στον Συγκεντρωτικό Πίνακα της Β' περιόδου Σχολείου 
Δοκίμων Λιμενοφυλάκων, μαθήματα εκπαίδευσης Δοκίμων 
Λ/Φ (Α) σε καθήκοντα ΑΡΜΕΝΙΣΤΩΝ ΠΑΣ, του ΠΑΡΑΡΤΗ¬ 
ΜΑΤΟΣ Α', στον Α/Α 6 η φράση "ΠΡΟΧΩΡΗΜΕΝΑ ΣΩΣΤΙΚΑ 
ΣΣΠΜ/Α" αντικαθίσταται από την φράση "ΕΠΙΣΚΕΨΕΙΣ ΣΕ 
ΠΛΟΙΑ ΓΙΑ ΕΠΙΔΕΙΞΗ ΣΩΣΤΙΚΩΝ - ΠΥΡΟΣΒΕΣΤΙΚΩΝ 
ΜΕΣΩΝ ΚΑΙ ΓΥΜΝΑΣΙΩΝ", διαγράφεται η φράση "ΕΠΙΤΥ¬ 
ΧΗΣ ΑΠΟΦΟΙΤΗΣΗ ΑΠΟ ΣΣΠΜ" και η σημείωση με την έν¬ 
δειξη "ΠΡΟΧΩΡ. ΣΩΣΤΙΚΑ: 5" αντικαθίσταται από την ένδει¬ 
ξη "ΕΠΙΣΚΕΨΕΙΣ ΣΕ ΠΛΟΙΑ: 5". 

17. Η παράγραφος 6 της Ενότητας "Σχολείο Δοκίμων Λι¬ 
μενοφυλάκων, διδακτέα ύλη μαθημάτων Τμήματος (II) ΑΡ- 
ΜΕΝΙΣΤΩΝ ΠΑΣ" του ΠΑΡΑΡΤΗΜΑΤΟΣ Α' 

"ΠΡΟΧΩΡΗΜΕΝΑΣΩΣΤΙΚΑ (ΣΣΠΜ/Α): (Ώρες35)" αντικα¬ 
θίσταται ως εξής: "6. ΕΠΙΣΚΕΨΕΙΣ ΣΕ ΠΛΟΙΑ ΓΙΑ ΕΠΙΔΕΙΞΗ 
ΣΩΣΤΙΚΩΝ - ΠΥΡΟΣΒΕΣΤΙΚΩΝ ΜΕΣΩΝ ΚΑΙ ΓΥΜΝΑΣΙΩΝ: 
(Ώρες 35). 

Οι Δόκιμοι Λ/Φ επισκέπτονται με την συνοδεία των καθη¬ 
γητών τους εμπορικά ή επιβατηγό πλοία για επίδειξη των 
σωστικών και πυροσβεστικών τους μέσων και γυμνασίων". 

18. Συμπληρώνεται το εδάφιο ν(1) του ΠΑΡΑΡΤΗΜΑΤΟΣ 
Α' της Ενότητας Α' περίοδος Σχολείου Δοκίμων Λιμενοφυ¬ 
λάκων, διδακτέα ύλη μαθημάτων και αντικείμενα εκπαίδευ¬ 
σης, ως εξής: "1. Εκτελούνται, εφόσον τούτο είναι δυνατό, 
μέχρι 2 εκπαιδευτικοί πλόες την Α' ή Β' περίοδο κατά την 
διάρκεια του Σαββατοκύριακου". 

19. Κατάταλοιπά ισχύει ο αριθ. 63/12-6-2000 Κανονισμός 
Σχολής Λιμενοφυλάκων. 

Πειραιάς, 15 Μαρτίου 2002 
Ο Αρχηγός ΑΣ 

Αντιναύαρχος ΑΣ ΧΡ. ΔΕΛΗΜΙΧΑΛΗΣ 


Η απόφαση αυτή και ο Κανονισμός να δημοσιευθούν 
στην Εφημερίδα της Κυβερνήσεως. 

Πειραιάς, 20 Μαρτίου 2002 

Με εντολή Υπουργού 
Ο Γ ενικός Γ ραμματέας 
ΛΑΜΠΡΟΣΛΑΜΠΡΟΠΟΥΛΟΣ 

-Φ- 

Αριθ. 7424/Ε (4) 

Τροποποίηση των 12872/Ε/24.5.2001 και 6585/Ε/13.3.2002 
αποφάσεων του Υπουργού Τύπου και Μέσων Μαζικής 
Ενημέρωσης. 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Το άρθρο 15παρ. 2 του Συντάγματος. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


5361 


2. Την υπ’ αριθμ. πρωτ. 68390/12.6.1996 Κοινή Απόφαση 
των Υπουργών Μεταφορών & Επικοινωνιών και Τύπου & 
Μέσων Μαζικής Ενημέρωσης (ΦΕΚ Β' 484), όπως τροπο¬ 
ποιήθηκε με την υπ’ αριθμ. 47717/2759/23.7.2001 Κοινή 
Απόφαση των Υπουργών Μεταφορών & Επικοινωνιών και 
Τύπου & Μέσων Μαζικής Ενημέρωσης (ΦΕΚ Β' 953), και την 
υπ’ αριθμ. πρωτ. 46300/3103/9.8.2000 Κοινή Απόφαση των 
Υπουργών Ανάπτυξης - Περιβάλλοντος, Χωροταξίας και 
Δη μοσίων Έργων - Γεωργίας - Μεταφορών & Επικοινωνιών 
-Τύπου & Μέσων Μαζικής Ενημέρωσης (ΦΕΚ Β'994). 

3. Την υπ’ αριθμ. 12872/Ε/24.5.2001 (ΦΕΚ 631 Β'), όπως 
τροποιήθηκε με την υπ’ αριθμ. πρωτ. 6699/1/14.3.2002 
(ΦΕΚ 317 Β') και την υπ’ αριθμ. πρωτ. 6585/Ε/13.3.2002 
(ΦΕΚ Β' 304) Αποφάσεις του Υπουργού Τύπου & ΜΜΕ με 
τις οποίες χορηγήθηκαν άδειες ίδρυσης, εγκατάστασης 
και λειτουργίας ραδιοφωνικών σταθμών ελεύθερης λήψης 
για το Ν. Αττικής. 

4. Την από 20 Μαρτίου 2002 κοινή επιστολή των εταιρει¬ 
ών «Εκδόσεις Λυμπέρη Α.Ε.» και «Ανώνυμη Ραδιοφωνική 
Εταιρεία ΛΑΜΨΗ Α.Ε.» με την οποία δηλώνουν την επιθυ¬ 
μία τους να αλλάξουν αμοιβαίως τον δίαυλο συχνοτήτων 
που έχουν οριστεί στις αναφερόμενες υπό στοιχείο 3 άδει¬ 
ες λειτουργίας τους, αποφασίζουμε: 

Τηντροποποίηση των ακόλουθων αποφάσεωντου Υπουρ¬ 
γού Τύπου και Μέσων Μαζικής Ενημέρωσης ως εξής: 

1. 12872/Ε/24.5.2001: «η) Συχνότητα λειτουργίας: 92,6 
ΜΗζ» 

2. 6585/Ε/13.3.2002: «η) Συχνότητα λειτουργίας: 92,3 
ΜΗζ». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Μαρτίου 2002 

Ο ΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 
-♦- 

Αριθ. 11214 (5) 

Τροποποίηση της συσταστικής πράξης του Ν.Π.Δ.Δ. με την 
επωνυμία «Σύνδεσμος για την Προστασία και Ανάπλα¬ 
ση του περιβάλλοντος της περιοχής του Πεντελικού 
(ΣΠΑΠ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την υπ’ αριθμ.36415/1991 απόφαση του Νομάρχη 
Ανατολικής Αττικής,που αφορά τη σύσταση Συνδέσμου 
του άρθρου 206 του Π.Δ.410/95(Δ.Κ.Κ.) με την επωνυμία 
«Σύνδεσμος για την Προστασία και Ανάπλαση του περι¬ 
βάλλοντος της περιοχής του Πεντελικού (ΣΠΑΠ)»και δη¬ 
μοσιεύτηκε στο Φ.Ε.Κ. 54/Β/5.2.1992, όπως μεταγενέστε¬ 
ρα τροποποιήθηκε με τις αριθμ.35539/1996, 27102/2000 
και 39334/11.12.2001 αποφάσεις του Γενικού Γραμματέα 
Περιφέρειας Αττικής, που δημοσιεύθηκαν αντίστοιχα στο 
Φ.Ε.Κ. 971/Β/ 24.10.1996, Φ.Ε.Κ.876/Β/17.7.2000 και 
Φ.Ε.Κ. 8/Β/11.1.2002. 

2. Τις διατάξεις των άρθρων 206 έως 211 του Π .Δ. 410/95 
(Δ.Κ.Κ.) 

3. Την υπ’ αριθμ. 238/2001 απόφαση του Δημοτικού Συμ¬ 
βουλίου Ραφήνας που αφορά στην ένταξη του Δήμου Ρα- 
φήνας στο «Σύνδεσμο για την Προστασία και Ανάπλαση 
του Περιβάλλοντος της περιοχής του Πεντελικού (ΣΠΑΠ)» 
και στην έγκριση της ετήσιας δαπάνης που προκαλεί στο 
Δήμο Ραφήνας η ένταξή του στον Σύνδεσμο. 

4. Την υπ’ αριθμ. 45/2001 απόφαση του Διοικητικού Συμ¬ 
βουλίου του Ν.Π.Δ.Δ. «Σύνδεσμος για την Προστασία και 


Ανάπλαση του περιβάλλοντος της περιοχής του Πεντελι- 
κού(ΣΠΑΠ)», για τροποποίηση της συστατικής πράξης 
του Ν.Π.Δ.Δ. με ένταξη του Δήμου Ραφήνας στο Σύνδε¬ 
σμο, αποφασίζουμε: 

Τροποποιούμε το άρθρο 1 της αριθμ. 36415/1991 από¬ 
φασης του Νομάρχη Ανατολικής Αττικής ως εξής: 

1.Συστήνουμε Σύνδεσμο Δήμων και Κοινοτήτων του άρ¬ 
θρου 206 του Π.Δ.410/95(Δ.Κ.Κ.) στο Νομό Αττικής με την 
επωνυμία «Σύνδεσμος για την Προστασία και Ανάπλαση του 
περιβάλλοντος της περιοχής του Πεντελικού (ΣΠΑΠ)» απο- 
τελούμενο από τους Δήμους Κηφισιάς, Ν. Ερυθραίας, Με- 
λισσίων, Βριλησσίων, Αμαρουσίου, Χαλανδρίου, Αγ.Στεφά¬ 
νου, Ραφήνας και τις Κοινότητες:Πεντέλης, Ν. Πεντέλης, 
Εκάλης, Διονύσου, Δροσιάς, Άνοιξης, Ροδόπολης. Ο συνι- 
στώμενος Σύνδεσμος αποτελεί Ν.Π.Δ.Δ. και διέπεται από τις 
διατάξεις των άρθρων 206 έως 211 του Π.Δ.410/95 (Δ.Κ.Κ.) 

Κατά τα λοιπά ισχύειη αριθμ.36415/1991 απόφαση του 
Νομάρχη Ανατολικής Αττικής, όπως μεταγενέστερα τρο¬ 
ποποιήθηκε. 

Κάλυψη δαπάνης 

Από τις διατάξεις της απόφασης αυτής,δεν προκαλείται 
δαπάνη σε βάρος του προϋπολογισμού 2002 του Ν. Π ,Δ.Δ. 
«Σύνδεσμος για την Προστασία και Ανάπλαση του περι¬ 
βάλλοντος της περιοχής του Πεντελικού (ΣΠΑΠ)». 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 12 Μαρτίου 2002 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 8850 (6) 

Συγχώνευση Δημοτικού Παιδικού Σταθμού Πελεκάνου και Δη¬ 
μοτικού Παιδικού Σταθμού Παλαιόχωραςτου Δήμου Πελε¬ 
κάνου σε ένα Ν.Π.Δ.Δ. με την επωνυμία «ΚΕΝΤΡΟ 
ΠΡΟΣΧΟΛΙΚΗΣΑΓΩΓΗΣ ΠΑΙΔΙΟΥ ΔΗΜΟΥ ΠΕΛΕΚΑΝΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203 του Π.Δ 410/1995 του Δη¬ 
μοτικού και Κοινοτικού Κώδικα. 

2. Την 69/2001 απόφαση του Δημοτικού Συμβουλίου Πελε¬ 
κάνου. 

3. Τις 4013 και 4014/2.4.2001 αποφάσεις μας με τις οποίες 
προσαρμόσθηκαν κατά τα οριζόμενα στις διατάξεις του άρ¬ 
θρου 12 του Ν. 2880/2001 οι πρώην Κ.Π.Σ. Πελεκάνου καιΠα- 
λιαόχωρας στις διατάξεις του άρθρου 203του Π .Δ, 410/95 και 
φέρουν πλέοντην επωνυμία Δημοτικός Παιδικός Σταθμός Πε¬ 
λεκάνου και Δημοτιμκός Παιδικός Σταθμός Παλαιόχωρας 
αντίστοιχα. 

4. Τις 22920 και 22922/31.12.1991 αποφάσεις μας με τις 
οποίες εγκρίθηκαν οι εκθέσεις απογραφών κινητής και ακί¬ 
νητης περιουσίας των Δημοτικών Παιδικών Σταθμών Πελε¬ 
κάνου και Παλαιόχωρας, αποφασίζουμε: 

Συγχωνεύουμε τον Δημοτικό Παιδικό Σταθμό Πελεκάνου 
και τον Δημοτικό Παιδικό Σταθμό Παλαιόχωραςτου Δήμου 
Πελεκάνου σε ένα Ν.Π.Δ.Δ του Δήμου με την επωνυμία 
«ΚΕΝΤΡΟ ΠΡΟΣΧΟΛΙΚΗΣ ΑΓΩΓΗΣ ΠΑΙΔΙΟΥ ΔΗΜΟΥ ΠΕ¬ 
ΛΕΚΑΝΟΥ», με έδρα την Παλαιόχωρα. 

Σκοπός του ανωτέρω Ν.Π.Δ.Δ. είναι η λειτουργία Παιδι¬ 
κών Σταθμών για την παροχή αγωγής σε παιδιά προσχολι- 
κής ηλικίας. 

Περιουσία του Νομικού Προσώπου είναι όλη η κινητή και 
ακίνητη περιουσία των πρώην Κρατικών Παιδικών Σταθ¬ 
μών, που σύμφωνα με τις διατάξεις του άρθρου 12 του 

Ν.2880/2001 μεταβιβάζεται χωρίς αντάλλαγμα στο νέο Νο¬ 
μικό Πρόσωπο. 

Πόροι του Νομικού Προσώπου είναι η προβλεπόμενη 
από το άρθρο 12παρ.6του Ν.2880/2001 επιχορήγηση του 
ΥΠ.ΕΣ.Δ.Δ.Α καθώς και τυχόν επιχορήγηση του Δήμου, ει¬ 
σπράξεις από αντίτιμο υπηρεσιών (τροφεία) εισφορές, δω¬ 
ρεές κληρονομιές κ.λπ. 

Το Ν.Π.Δ.Δ. διοικείται από 7μελές Διοικητικό Συμβούλιο 
που καθορίζεται με απόφαση του Δημοτικού Συμβουλίου 
σύμφωνα με το άρθρο 203 παρ.3 του Π.Δ 410/95. 

Το Νομικό Πρόσωπο εκπροσωπείται ενώπιον των Δικα¬ 
στηρίων, των Διοικητικών εν γένει Αρχών καθώς και στις 
συναλλαγές του με φυσικά ή Νομικά πρόσωπα, από τον 
Πρόεδρο του Δ.Σ. τον οποίο όταν απουσιάζει ή κωλύεται 
αντικαθιστά ο Αντιπρόεδρος. 

Η περιουσία που ανήκει στα πριν από την συγχώνευση 
δημοτικά Ν.Π.Δ.Δ καθώς και τα οικόπεδα, τα οικοδομήμα¬ 
τα, οι εγκαταστάσεις και τα πόσης φύσεως κτίρια που 
έχουνπαραχωρηθείή μεταβιβαστεί σ’ αυτά, αποτελούν πε¬ 
ριουσία του νέου Ν.Π.Δ.Δ. 

Για τον κανονισμό λειτουργίας του Νομικού Προσώπου 
ισχύει η παράγραφος 5 του άρθρου 12 του Ν .2880/2001. 

Με την παρούσα απόφαση δεν προκαλείται δαπάνη σε 
βάρος του ισχύοντος προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 8 Μαρτίου 2002 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-Φ- 

(7) 

Χορήγηση άδειας ασκήσεως επαγγέλματος Κοινωνικού 
Λειτουργού στην Μπαλωμένου Παρασκευή του Πανα¬ 
γιώτη. 

Ο ΝΟΜΑΡΧΗΣ ΑΙΤΩΛΟΑΚΑΡΝΙΑΣ 

Με την ΔΠβ/911/8.3.2002 απόφαση του Νομάρχη Αι- 
τωλ/νίας έχει χορηγηθεί στην Παρασκευή Μπαλωμένου 
του Παναγιώτη, άδεια ασκήσεως επαγγέλματος Κοινωνι¬ 
κού Λειτουργού. 

Με εντολή Νομάρχου 

Η Διευθύντρια 
ΕΥΣΤΑΘΙΑ ΚΑΛΥΒΑ 

-Φ- 

( 8 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Καραγκούνη Σωτηρία του Λεωνίδα. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Μετην 762/707/3.3.2002 απόφαση του Νομάρχη Δυτ. Ατ¬ 
τικής χορηγήθηκε άδεια ασκήσεως επαγγέλματος Κοινω¬ 


νικού Λειτουργού στην Καραγκούνη Σωτηρία του Λεωνίδα. 

Ο Νομάρχης 
ΠΕΡ. ΠΑΠΑΠΕΤΡΟΥ 
-Φ- 

Ο) 

Χορήγηση άδειας ασκήσεως επαγγέλματος Κοινωνικού 
Λειτουργού στην Κλώντζα Καλλιόπη του Γεωργίου. 

Ο ΝΟΜΑΡΧΗΣ ΛΑΣΙΘΙΟΥ 

Μετην 12758/15.3.2002 απόφαση του Νομάρχη Λασιθί- 
ου έχει χορηγηθεί στην Κλώντζα Καλλιόπη του Γεωργίου 
άδεια ασκήσεως επαγγέλματος Κοινωνικού Λειτουργού. 

Με εντολή Νομάρχη 
Η Διευθύντρια 
Δ. ΧΡΥΣΑΝΙΔΟΥ 

-Φ- 

ΠΡΑΞΗ ΣΤ/5341 (10) 

Αλλαγή προσωνυμίας του «Ι.Ι.Ε.Κ. ΓΑΡΓΑΛΑ» (ΑΘΗΝΑ). 

Ο ΑΝΤΙΠΡΟΕΔΡΟΣ ΤΟΥ ΟΡΓΑΝΙΣΜΟΥ 
ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ 

Έχοντας υπόψη: 

1. Τις διατάξεις των παραγρ. 7, 8 και 9 του άρθρου 5 του 
Ν. 2009/1992 (ΦΕΚ 18 τ. Α') «Εθνικό Σύστημα Επαγγελμα¬ 
τικής Εκπαίδευσης και Κατάρτισης και άλλες διατάξεις». 

2. Τις διατάξεις των άρθρων 1 και 2 της, με αριθμ. 
Ζ/3378/93 (ΦΕΚ 356 τ. Β'), απόφασης του Υπουργού Εθνι¬ 
κής Παιδείας και θρησκευμάτων «Προϋποθέσεις, όροι και 
διαδικασία χορήγησης άδειας ίδρυσης και λειτουργίας Ιν¬ 
στιτούτων Επαγγελματικής Κατάρτισης (Ι.Ε.Κ.) από Νομι¬ 
κά Πρόσωπα Ιδιωτικού Δικαίου ή Ιδιώτες», όπως τροποποι¬ 
ήθηκε, συμπληρώθηκε και ισχύει (ΦΕΚ 722 τ. Β'/22.8.96). 

3. Την με αριθμ. ΣΤ79995/01 απόφαση του Δ.Σ. του 
Ο.Ε.Ε.Κ. για χορήγηση άδειας Ίδρυσης, η οποία δημοσιεύ- 
θηκε στοΦ.Ε.Κ. 709τ.Β'/2001. 

4. Την με αριθμ. ΣΤ/18894/9.10.2001 απόφαση του Δ.Σ. 
του Ο.Ε.Ε.Κ. για χορήγηση πρώτης άδειας λειτουργίας. 

δ.Τηνμεαριθμ. ΣΤ'/18890/9.10.2001, αίτηση του «I.I.Ε.Κ. 
ΓΑΡΓΑΛΑ» για αλλαγή Προσωνυμίας. 

6. Την απόφαση επί του θέματος 9δ της συνεδρίασης 
36/29.10.98 του Δ.Σ. του Ο.Ε.Ε.Κ. 

7. Την απόφαση επί του θέματος 6α της συνεδρίασης 
7/13.3.2002 του Δ.Σ. του Ο.Ε.Ε.Κ. 

8. Το γεγονός ότι από τις διατάξεις της παρούσας δεν 
προκαλείται δαπάνη, αποφασίζει: 

Την αλλαγή της Προσωνυμίας από «Ι.Ι.Ε.Κ. ΓΑΡΓΑΛΑ» σε 
«Ι.Ι.Ε.Κ. ΑΣΗΜΑΚΗ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2002 

Ο Αντιπρόεδρος 
ΘΕΟΔΩΡΟΣ ΧΡΟΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




